“Tovar va transport vositalarining bojxona ko‘zdan kechiruvi xamda ularni bojxona ko‘rigidan o‘tkazish bo‘yicha yo‘riqnomani tasdiqlash haqida”gi qaror, shuningdek, unga o‘zgartirish va qo‘shimchalarni o‘z kuchini yo‘qotgan deb topish to‘g‘risida

O‘zbekiston Respublikasi Prezidentining 2018-yil 24-noyabrdagi PF-5582-son “Bojxona ma’muriyatchiligini takomillashtirish va O‘zbekiston Respublikasi davlat bojxona xizmati organlari faoliyati samaradorligini oshirish bo‘yicha qo‘shimcha chora-tadbirlar to‘g‘risida”gi Farmoniga muvofiq O‘zbekiston Respublikasi Davlat bojxona qo‘mitasi qaror qiladi:
 1. Quyidagilar o‘z kuchini yo‘qotgan deb topilsin:
 O‘zbekiston Respublikasi Davlat bojxona qo‘mitasining 2015-yil 5-avgustdagi 01-02/12-34-son “Tovar va transport vositalarining bojxona ko‘zdan kechiruvi hamda ularni bojxona ko‘rigidan o‘tkazish bo‘yicha yo‘riqnomani tasdiqlash haqida”gi qarori (ro‘yxat raqami 2714, 2015-yil 11-sentabr) (O‘zbekiston Respublikasi qonun hujjatlari to‘plami, 2015-y., 36-son, 482-modda);
 O‘zbekiston Respublikasi Davlat bojxona qo‘mitasining 2016-yil 1-apreldagi 01-02/12-14-son “Tovar va transport vositalarini davlat bojxona xizmati organi xodimlari tomonidan ko‘zdan kechirish hamda bojxona ko‘rigidan o‘tkazish bo‘yicha yo‘riqnomani tasdiqlash haqida”gi qarorga o‘zgartirish va qo‘shimchalar kiritish to‘g‘risida”gi qarori (ro‘yxat raqami 2714-1, 2016-yil 14-aprel) (O‘zbekiston Respublikasi qonun hujjatlari to‘plami, 2016-y., 15-son, 158-modda).
 2. Mazkur qaror rasmiy e’lon qilingan kundan e’tiboran kuchga kiradi.